Diari Oficial de la Generalitat Valenciana


Sumari del DOGV 5747, del 22-04-2008 (2008/4711)

RESOLUCIÓ de 12 de març de 2008, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia elèctrica a 132 kV, la Plana-Vila-real Sud i la Plana-El Ingenio, entre els suports núm. 13 i núm. 11, al terme municipal d'Almassora, província de Castelló. Expedient: ATLINE/2007/30/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/4711


Data del document
:   12-03-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Almassora
    * empresa privada
    * subministrament d'energia elèctrica

RESOLUCIÓ de 12 de març de 2008, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia elèctrica a 132 kV, la Plana-Vila-real Sud i la Plana-El Ingenio, entre els suports núm. 13 i núm. 11, al terme municipal d'Almassora, província de Castelló. Expedient: ATLINE/2007/30/12. [2008/4711]  
Vist l'expedient amb referència ATLINE/2007/30/12 incoat pel Servici Territorial d'Energia de Castelló a instàncies d'Iberdrola Distribución Eléctrica, SAU, amb domicili als efectes de notificacions a València, 46276, c/ Menorca, 19, relatiu a la sol·licitud de 31 de gener de 2007 sobre l'autorització administrativa i l'aprovació del projecte d'execució, per al soterrament de línia elèctrica a 132 kV La Plana-Vila-real Sud i la Plana-El Ingenio entre els suports 11 i 13, al terme municipal d'Almassora, província de Castelló.  
A la mencionada petició s'acompanya projecte d'execució firmat per enginyer competent i visat pel col·legi oficial corresponent en data 21 de desembre de 2006.  
Vist que va ser publicat el 28 de maig de 2007, en el Diari Oficial de la Comunitat Valenciana i en data 2 de juny de 2007, en el Butlletí Oficial de la Província de Castelló, l'anunci corresponent a la informació pública prevista en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en el Decret 162/1990, de 15 d'octubre, d'Impacte Ambiental, per a ser examinat el projecte de la instal·lació i formular les reclamacions que s'estimen oportunes.  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que de conformitat amb el que establix el mencionat Decret 88/2005, va ser oficiat pel Servici Territorial d'Energia a l'Ajuntament d'Almassora, únic afectat per la modificació sol·licitada, i es va acompanyar separata del projecte, als efectes d'emetre les condicions tècniques procedents. De la mateixa forma va ser sol·licitat a l'Ajuntament referit l'informe sobre l'adaptació del projecte al Planejament Urbanístic municipal d'acord amb l'article 75 de la Llei 16/2003. No consta en l'expedient la contestació a les sol·licituds dels mencionats informes.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:  
Fomento Agrícola Castellonense, SA (FACSA), sense que conste en l'expedient contestació a l'informe sol·licitat.  
Telefónica de España, SA, que ha contestat sense oposar objeccions a la seua execució, i es reserva l'actuació que procedisca, per al supòsit que, una vegada en servici la línia, es produïren pertorbacions en les comunicacions telefòniques.  
Traslladat l'informe, l'empresa peticionària va manifestar la seua conformitat amb este.  
Vist que d'acord amb la sol·licitud i el projecte d'execució presentats, la finalitat que es perseguix amb la modificació és l'adaptació de la infraestructura elèctrica amb motiu de les actuacions urbanístiques que s'han de realitzar en els terrenys confrontants als actualment ocupats per la subestació elèctrica denominada «La Plana».  
Vist que la directora general de Gestió del Medi Natural de la conselleria de Medi Ambient, Aigua, Urbanisme i Habitatge va dictar Resolució en data 8 de gener de 2008 per mitjà de la qual determina   
  
\* \* \* \* \* \* \* \* \* \* \* \*  
  
que el projecte proposat, consistent en la modificació de la línia elèctrica aèria a 132 kV la Plana-Vila-real Sud i la Plana-El Ingenio entre els suports 11 a 13, a l'efecte de procedir al seu soterrament en la zona urbanitzada, davall carrer, no es considera sotmesa a avaluació d'impacte ambiental.  
Vist que el Servici Territorial d'Energia de Castelló, competent per a la instrucció de l'expedient de sol·licitud, ha informat favorablement esta.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer  
Autoritzar administrativament a Iberdrola Distribución Eléctrica, SAU, la instal·lació per a la modificació de la línia elèctrica a 132 kV, la Plana-Vila-real Sud i la Plana-El Ingenio, entre els suports núm. 13 i núm. 11, al terme municipal d'Almassora, província de Castelló i les característiques principals del qual són les següents:  
Traçat:  
Inici: suport núm. 13 existent de la línia esmentada.  
Final: suport núm. 11 existent de la línia esmentada,  
que es compon dels tres trams següents:  
El primer suport de transició (núm. 12 nou) s'instal·la en el polígon industrial que s'ha d'urbanitzar i el segon suport de transició aereosubterrani se situa en la zona de vials propietat de l'Ajuntament d'Almassora.  
Tensió nominal: 132 kV (1ª categoria).  
Freqüència: 50 Hz.  
Potència màxima que s'ha de transportar: 132,48 MVA per circuit.  
Nombre de circuits: dos.  
Part subterrània:   
- Conductors: cables d'aïllament sec amb secció de 1.200 mm². Porta així mateix, en tota la seua longitud, un cable de comunicacions per fibra òptica amb diàmetre de 16,7 mm.  
- Obra civil: els dos trams de cables, entubats a portell, en una rasa de 1,60 m d'ample i 1,50 m de profunditat.  
- Els terminals exteriors, són unipolars a 132 kV i amb aïllador de tipus compòsit.  
- Parallamps: d'òxid metàl·lic en cada fase, amb tensió nominal de 145 kV.  
Part aèria:   
- Conductors: alumini-acer tipus HEN, amb secció total de 298,07 mm².  
- Suports: metàl·lics, tipus 12S190, constituïts per perfils angulars de costats iguals galvanitzats en calent d'acer S275JR i S355JO, en gelosia. Les unions, per mitjà de xapes i caragols, disposaran de dos banyes en la part superior per al cable de terra i fibra òptica.  
- Cables de terra: dos cables en tota la seua longitud, un d'acer galvanitzat de 50 mm² de secció i un altre del tipus OPGW-14 amb fibres òptiques en el seu nucli i secció de 104,0 mm².  
- Aïllament: de material compòsit tipus U120RB132P.  
Pressupost: 1.103.919,97 euros.  
Segon  
Aprovar el projecte d'execució referit a la instal·lació del desviació de la línia autoritzada en el punt primer d'esta resolució, firmat per tècnic competent i visat pel Col·legi Oficial corresponent en data 21 de desembre de 2006, i sotmetre'l a les condicions següents:  
La instal·lació haurà de realitzar-se d'acord amb el projecte presentat.  
El termini d'execució de la instal·lació serà de tres mesos comptadors a partir de la notificació d'esta resolució. No obstant això, amb anterioritat a l'acabament del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
El titular donarà compte de l'acabament de les obres al Servici Territorial d'Energia de Castelló als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 12 de març de 2008.- El director general d'Energia: Antonio Cejalvo Lapeña.